stanford-oval/wikipedia huggingface dataset:
טעות - לעולם חוזר

טעות – לעולם חוֹזֵר (בראשי תיבות: טל"ח) הוא ביטוי שמשמעותו היא כי במקרה של טעות, רשאי השוגה לחזור בו מטעותו בכל שָלָב. מקובל לציין "טל"ח" (או "ט.ל.ח.") בשוליהם של מחירונים, דפי חשבון ומסמכים עסקיים דומים, כדי להבהיר שטעות שנפלה בהם בתום לב לא תחייב את הטועה. לביטוי זה משמעות חוזית, משום שהצגת מחירון או הגשת חשבון הן חלק מהמהלכים הכרוכים בכריתת חוזה ובמימושו, כך שטעות עלולה להפוך למחייבת ללא הסתייגות זו. השימוש בביטוי על גבי חשבונות בישראל הוא בעקבות הביטוי באנגלית, המשמש בעיקר בבריטניה ובאירלנד, Errors and Omissions Excepted שנכתבות בקיצור E&OE.
בהשאלה משמש הביטוי המשובש במכוון "טעות לעולם חוזרת" כדי להנהיג מידת הבנה וסלחנות כלפי טעויות, משום שהן חלק בלתי נפרד מהחיים ועל כן נסלחות.
ביהדות

צורה דומה של הביטוי מופיעה לראשונה בתלמוד הבבלי, אך במשמעות שונה: הטועה מחויב לחזור ולתקן (ולכן הטועה הוא החוזר). במסגרת דיון בדיני אונאה נאמר "ואמר רב נחמן: לא שנו אלא לוקח, אבל מוכר – לעולם חוזר". הצירוף "לעולם חוזר" נפוץ מאוד בספרות התלמודית בהלכות קנייה ומכירה. הרמב"ם חזר על עיקרון זה בהלכות מכירה שבמשנה תורה, וכתב: "במה דברים אמורים, בלוקח, שהרי המקח בידו ומראהו. אבל המוכר חוזר בהוניה לעולם", וכן נפסק בשולחן ערוך: "הַמּוֹכֵר לַחֲבֵרוֹ בְּמִדָּה, בְּמִשְׁקָל אוֹ בְּמִנְיָן, וְטָעָה בְּכָלְשֶׁהוּ - חוֹזֵר לְעוֹלָם, שאין הוניה אלא בדמים; אבל בחשבון, חוזר".
נוסף על מקרי הונאה, הביטוי נקשר להלכות חזרת הש"ץ. קיים כלל האומר, שאם במהלך תפילתו טעה שליח הציבור, הוא אינו צריך לחזור ולתקן, מפני טורח הציבור, אלא כן מדובר בשלוש הברכות הראשונות; בלשון הרמב"ם: "שאם טעה בהם, לעולם חוזר".
ראו גם

טעות
טעות בחוזה (משפט עברי)
טעות (חוזה)
הערות שוליים

↑  תלמוד בבלי, מסכת בבא מציעא, דף מ"ט, עמוד ב'
↑  משנה תורה לרמב"ם, הלכות מכירה, פרק י"ב, הלכה ו'
↑  שולחן ערוך, חושן משפט, סימן רל"ב, סעיף א'
↑  משנה תורה לרמב"ם, הלכות תפילה וברכת כהנים, פרק י'
חורבת ציידתה

חורבת ציידתה (ידועה גם בשם ח'רבת ציאדה) היא חורבה בבקעת יבנאל שבגליל התחתון, מדרום למושב הזורעים, שבה שכן לפי הסברה היישוב התלמודי "ציידתה".
שמה המקורי של החורבה, הנזכר גם במפת הקרן הבריטית לחקר ארץ ישראל, הוא "ח'רבת ציאדה".
בספר יהושע מתואר בפירוט אזור דרום נחלת שבט נפתלי: ”וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם”.
לכל המקומות שלעיל הייתה מסורת של זיהויים בתקופת התלמוד: ”מחלף - חלף, מאילון - איילון, בצעננים - אגנייא דקדש, ואדמי - דמין, הנקב - ציידתה, ויבנאל - כפר ימה, עד לקום - לוקים”.
לפי מסורת זו, המעוגנת גם באונומסטיקון של אוסביוס, חז"ל ראו ב"אדמי" ו"הנקב" שני יישובים נפרדים, הגם שמבחינה לשונית דומה שמדובר ביישוב אחד, כאשר התוספת "הנקב" נועדה כנראה להבחין את "אדמי הנקב" מיישוב נוסף בשם "אדמי".
"ציידתה" התלמודית זוהתה אפוא על ידי חז"ל עם עיר מקראית בשם "הנקב", שייתכן שיש לה זיקה ל"דרך החורנים" שעברה במקום, בשל משמעות המילה "נקב" כ"מעבר".
בסקר שנערך במקום נתגלו שרידים מעטים, הכוללים אבני גזית ספורות, שרידי בתים ושרידי פסיפסים.
הערות שוליים

↑  ספר יהושע, פרק י"ט, פסוק ל"ג.
↑  תלמוד ירושלמי, מסכת מגילה,  פרק א', הלכה א'.
↑  אונומסטיקון 20, שורה 21; 138, שורה 4.
↑  אריאל: כתב עת לידיעת ארץ ישראל - בתי-כנסת בגליל ובגולן, עמ' 64–65, ח' ציידתה.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
חוסיין בן נאסר

השריף חוסיין בן נאסר (בערבית: حسين بن ناصر, בתעתיק מדויק: חסין בן נאצר; 1906 - 1982) היה פוליטיקאי ירדני, שימש פעמיים כראש ממשלת ירדן בשנות ה-60 של המאה ה-20.
ביוגרפיה

חוסיין היה אחי אמו של המלך חוסיין, והלה מינה אותו לתפקידים בכירים כאשר היה צורך באישיות שתהיה נאמנה לחלוטין לבית המלוכה הירדני. הוא כיהן כשגריר ירדן באנקרה ובמדריד ובשנת 1963 הוא היה שר החצר. לאחר מהפכות הבעת' בעיראק ובסוריה בראשית שנת 1963, הכריזו ב-17 באפריל מצרים, סוריה ועיראק על כוונתן לכונן "איחוד משולש". הכרזה זו הביאה למהומות קשות בממלכה, בייחוד בגדה המערבית, שבהן נהרגו מספר מפגינים ונפצעו עשרות. בעקבות המשבר התפטר ראש הממשלה סמיר א-ריפאעי, והמלך מינה את חוסיין בן נאסר לראש ממשלת מעבר ב-21 באפריל. בבחירות שנערכו ביולי של אותה שנה זכה חוסיין בן נאסר לתמיכה והקים ממשלה שמרנית. ממשלה זו כיהנה בתפקיד במשך כשנה, עד ל-6 ביולי 1964. אז התפטר מטעמי בריאות והוחלף בידי בהג'ת א-תלהוני. עלתה הסברה שההתפטרות נבעה ממגמת ההתקרבות בין ירדן ומצרים.
בשנת 1966 כיהן בן נאסר כשראש לשכת החצר של המלך חוסיין.
כהונתו השנייה של חוסיין בן נאסר גראש ממשלה הייתה קצרת מועד. בעקבות ההסלמה ביחסים עם אש"ף, התפטר ראש הממשלה וספי א-תל ב-4 במרץ 1967, והבחירות לפרלמנט נקבעו לתאריך ה-15 באפריל. חוסיין בן נאסר מונה בידי המלך לשמש כראש ממשלת מעבר בתקופה זו. בבחירות שנערכו במועדן התמנה סעד ג'ומעה לראש הממשלה. בן נאסר התמנה לראש המועצה המייעצת של המלך.
נפטר בשנת 1982.
הערות שוליים

↑  http://www.alrai.com/article/528599.html
↑  ממשלה חדשה בירדן, למרחב, 28 במרץ 1963
סאמיר אל ריפאי ראש הסנט הירדני, הַבֹּקֶר, 12 ביולי 1963
↑  יוסף נבו, ירדן: החיפוש אחר זהות, עמ' 109-111.
↑  הדוד חוסיין בן נאצר - ראש ממשלה בירדן, הַבֹּקֶר, 22 באפריל 1963
↑  ממשלה חדשה הוקמה בירדן, דבר, 8 ביולי 1964
↑  המלך חוסין מול נאצר, דבר, 14 באוגוסט 1964
↑  חוסיין דחה נסיעתו לבריטניה, הצופה, 17 ביולי 1966
↑  36 חברי הפרלמנט הירדני היוצא נבחרו מחדש, הצופה, 17 באפריל 1967
↑  נבו, ירדן: החיפוש אחר זהות, עמ' 136-137.
↑  ממשלה חדשה הוקמה בירדן, הצופה, 3 באוגוסט 1967
טי ג'יי הובאן

| --- | --- |
אין תמונה חופשית
 לידה:  1972 (בן 52 בערך) 
 מדינה:  ארצות הברית ארצות הברית
 http://www.tjhoban.net/
 פרופיל ב-IMDb
 
טי ג'יי הובאן (באנגלית: T.J. Hoban; נולד בשנת 1972) הוא שחקן אמריקאי.
ביוגרפיה

הובאן נולד בשיקגו ומגיל צעיר החל להופיע על במות.
ב-1998 שיחק מודל עירום בקומדיית המצבים "The Simple Life" של CBS, באותה שנה גם גילם הולוגרמה בסרט "בבילון 5: נהר הנשמות" המבוסס על סדרת הטלוויזיה בבילון 5.
ב-1999 הופיע בסדרה אלי מקביל.
ב-2000 הופיע בסדרה "סוף סוף סוזן" עם ברוק שילדס.
ב-2000 ו-2006 הופיע בפרקים של אופרת הסבון תשוקות בתפקידים שונים.
ב-2002 גילם דוגמן בסברינה המכשפה הצעירה.
ב-2007 שיחק בשני פרקים של היפים והאמיצים.
ב-2008 שיחק חשפן בסדרה לאס וגאס, בשנה זו גם שיחק סנטה קלאוס עם שרירים בתוכנית האירוח של ג'יי לנו.
ב-2009 שיחק בCSI: ניו יורק.
ב-2011 שיחק, כתב והפיק את הסרט הקצר "Venice Heat" בו שיחקה בין היתר שירלי ג'ונס.
ב-2012 שיחק בסדרה מייק ומולי
הוא שיחק גם במספר פרקים של קומדיית המצבים פילדלפיה זורחת.
כדוגמן כושר ובריאות הוא הופיע בין היתר על שערי המגזינים "Muscle & Fitness" ו"Men's Fitness", הוא נחשב לאחד הדוגמנים המובילים בתחום זה והופיע על מאות מגזינים.
טסקמביה

| --- | --- |

מבנה בית המשפט של מחוז קולברט בטסקמביה
 מדינה:  ארצות הברית ארצות הברית
 מדינה:  אלבמה אלבמה
 מחוז:  קולברט
 תאריך ייסוד:  1815 
 שטח:  24 קמ"ר
 גובה:  142 מטרים
 אוכלוסייה:  ‏
  ‑ בעיר:  9,054 (1 באפריל 2020)
 קואורדינטות:  34°43′51″N 87°42′10″W﻿ / ﻿34.730839°N 87.702854°W﻿ / 34.730839; -87.702854 
 אזור זמן:  UTC -6
 http://www.cityoftuscumbia.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טסקמביה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טסקמביה(למפת אלבמה רגילה) מונטגומרי ברמינגהאם האנטסוויל מוביל טסקלוסה דיקייטר דותן מ י ס י ס י פ י  טנסי ג'ורג'יה פלורידה מפרץ מקסיקוטסקמביה(למפת אלבמה מוגדלת) מונטגומרי ברמינגהאם האנטסוויל מוביל טסקלוסה דיקייטר דותן מ י ס י ס י פ י  טנסי ג'ורג'יה פלורידה מפרץ מקסיקוטסקמביה  he tabBackground:;tabBorder:#aaa;defaultTab:0;
 
טסקמביה (באנגלית: Tuscumbia) היא מושב המחוז קולברט במדינת אלבמה בארצות הברית. היא העיר השלישית בגודלה במחוז אחרי שפילד ומאסל שולס, והרביעית בגודלה באזור המטרופוליטני פלורנס-מאסל שולס, המתפרס על הפינה הצפון-מערבית של אלבמה, אחרי שפילד, מאסל שולס ופלורנס. בעיר מתגוררים כ-8,400 תושבים (הערכה ל-2017).
העיר שוכנת על כ-1.5 קילומטר דרומית לגדות נהר טנסי, בקרבה לאגם וילסון המלאכותי שנסכר על ידי סכר וילסון. היא גובלת בצפונה בערים שפילד ומאסל שולס. טסקמביה משתרעת על שטח של כ-24 קמ"ר.
העיר ידועה בעיקר בתור מקום הולדתה של הסופרת והפעילה החברתית החירשת-עיוורת הלן קלר, ובית ילדותה בטסקמביה שנקרא "אייבי גרין" (אנ') הוא אתר לשימור.
היסטוריה

ראשית ההתיישבות הלא-ילידית באזור הייתה בסביבות 1815, והאוכלוסייה שנהנתה מהאדמה הפורייה באזור גדלה בהדרגה. כעבור מספר שנים הושלמה "דרך ג'קסון" (אנ'), דרך צבאית שקישרה בין נאשוויל בטנסי ובין ניו אורלינס בלואיזיאנה ועברה באזור טסקמביה העתידית, מה שתרם להתפתחות הסביבה. העיר הוקמה באופן רשמי ב-1820 בשם אוקוקופוסה (Occocopoosa), כעבור שנה שמה שונה לביג ספרינג (Big Spring) ולבסוף ב-1822 ניתן לה שמה הנוכחי, כהוקרה לצ'יף מקומי של שבט צ'יקסו (אנ').
מיקומה על דרך ג'קסון ובקרבת נהר טנסי, למרות האזור מרובה בשרטונים, תרמו להפיכתה למרכז כלכלי וחקלאי אזורי בצפון אלבמה תוך שנים ספורות. ב-1832 נבנתה מסילת רכבת שקישרה את טסקמביה לעיר דיקייטר דרך עיירה בשם קורטלנד (אנ'), ועד 1850 גדל מעמדה של טסקמביה כמרכז תחבורתי בדרום ארצות הברית.
מרכזיותה היחסית של טסקמביה הפכה אותה למטרה מרכזית של צבא האיחוד במהלך מלחמת האזרחים האמריקנית, ובמהלך הלחימה חלקים גדולים מהעיר חרבו. בשנים שלאחר מכן העיר החלה להשתקם בהדרגתיות ובאטיות עד תחילת המאה ה-20. צמיחה משמעותית יותר התרחשה בשנות ה-20 וביתר שאת בעשור שלאחר מכן עם הקמת רשות עמק טנסי.
דמוגרפיה

לפי הערכת אוכלוסין ב-2016 שכנו בעיר 8,506 תושבים, מתוכם 73.1% הזדהו כלבנים, 20.5% כאפרו-אמריקאים, 4.0% כבני שני גזעים או יותר, 2.4% כהיספנים, 0.5% כילידים אמריקאים ו-0.2% כאסייתים. ההכנסה הממוצעת עמדה על $23,298 וההכנסה החציונית עמדה על $47,500.
הערות שוליים

1 2  אתר American FactFinder של לשכת מפקד האוכלוסין של ארצות הברית (באנגלית)
↑  קובצי אינדקס ארצות הברית 2017 של לשכת מפקד האוכלוסין של ארצות הברית (באנגלית)
1 2 3 4  לינדה ת'ורנטון, טסקמביה, אנציקלופדיה של אלבמה (באנגלית)
| --- | --- |
בקרת זהויות :  NLI: 987007564551705171  LCCN: n81138428  MusicBrainz: cbe54b30-7993-467a-995a-1376b839f322  NARA: 10045992  VIAF: 135910181   WorldCat (עם VIAF): 135910181
חדר עם נוף (סרט, 2007)

| --- | --- |

עטיפת ה-DVD
 מבוסס על:  הרומן "חדר עם נוף" מאת א.מ. פורסטר
 בימוי:  ניקולס רנטון
 הופק בידי:  IWC Media
 תסריט:  אנדרו דייוויס
 שחקנים ראשיים:  איליין קסידי רייף ספול סופי תומפסון
 מוזיקה:  גבריאל יארד
 מדינה:  הממלכה המאוחדת
 שיטת הפצה:  direct-to-video 
 הקרנת בכורה:  4 בנובמבר 2007
 משך הקרנה:  93 דקות
 שפת הסרט:  אנגלית
 דף הסרט ב־IMDb
 
חדר עם נוף (באנגלית: A Room with a View) הוא סרט טלוויזיה עיבוד לרומן "חדר עם נוף" מאת א.מ. פורסטר לפי תסריט של אנדרו דייוויס. ב-2006 הוכרז על הפקת הסרט, ובקיץ 2007 הוא צולם. הסרט שודר לראשונה ב-4 בנובמבר 2007 ברשת ITV.
לורה מקי, מנהלת מחלקת הדרמה של ITV, אמרה על עיבוד זה שהוא "לוכד את רוח הרומן הבלתי נשכח של פורסטר, אבל גם מעביר אותו לקהל המודרני באופן רענן ומרתק".
זו הפעם הראשונה שהשחקנים טימותי ורייף ספול, שהם אב ובן, שיחקו ביחד.
תקציר העלילה

"חדר עם נוף" מספר את סיפורה של לוסי האניצ'רץ', צעירה אנגלייה שבשנת 1912 היא מטיילת באיטליה יחד עם דודניתה, שארלוט בארטלט. בהיותן שם הם פוגשות שורה של דמויות מעניינות, בהן הסופרת אלינור לאביש, התייר מר אמרסון ובנו ג'ורג'.
בפירנצה ג'ורג' מתאהב בלוסי, אבל שארלוט לוקחת משם את בת חסותה. רק כאשר הם חוזרים לאנגליה, לוסי פוגשת שוב את ג'ורג'. אבל הפעם לוסי כבר מאורסת לססיל וייז.
בעוד שהרומן מסתיים כשלוסי וג'ורג' מתחתנים ובירח הדבש הם חוזרים ל"חדר עם הנוף" שם נפגשו, בעיבוד זה הסוף שונה. מסופר שג'ורג' נהרג במלחמת העולם הראשונה, ולוסי חוזרת לאותו חדר בפירנצה ב-1922, שם נרמז על ראשיתו של רומן חדש בינה לבין גבר איטלקי.
צוות השחקנים

איליין קסידי – לוסי האניצ'רץ'
רייף ספול – ג'ורג' אמרסון
לורנס פוקס – ססיל וייז
טימותי ספול – מר אמרסון, אביו של ג'ורג'
טימותי וסט – מר איגר
שינייד קיוזאק – מיס לאביש
אליזבת' מק'גוברן – גברת האניצ'רץ'
מארק ויליאמס – מר ביב
סופי תומפסון – שארלוט ברטלט
טום סטיוארט – פרדי האניצ'רץ'
הפקה

גבריאל יארד הלחין את הפסקול המקורי של הסרט. בנוסף מושמעת בסרט היצירה "Entree en Foret" שכתב עבור הסרט "Island For Pachyderms".
הערות שוליים

↑  Gabriel, Clare (28 May 2006) Sex central for TV writer Davies, BBC News
↑  Hemley, Matthew (30 May 2007) Timothy Spall and son to star in Forster classic for ITV, The Stage
1 2  Hellicar, Michael (1 November 2007) Timothy Spall was horrified when his son wanted to become an actor: Now they're co-stars in a new TV drama, Daily Mail
טוביאס ורהאכט

| --- | --- |

 לידה:  1561 אנטוורפן, ארצות השפלה ההבסבורגיות 
 פטירה:  1631 (בגיל 70 בערך) אנטוורפן, ארצות השפלה הספרדיות 
 מדינה:  ארצות השפלה הדרומיות 
 בן או בת זוג:  Suzanna van Mockenborch 
 
טוביאס ורהאכט (בהולנדית: Tobias Verhaecht;‏ 1561 – 1631) היה צייר פלמי, שצייר בעיקר נופים. סגנונו משתייך לתחום נופי עולם שפותח על ידי אמנים כמו יואכים פטיניר ופיטר ברויל האב. הוא היה המורה הראשון של פיטר פול רובנס.
ביוגרפיה

טוביאס ורהאכט נולד באנטוורפן כבנו של קורנליוס ואן הכט. כנראה אביו היה גם אמן, שכן ורהאכט הוכנס לגילדת אנטוורפן סנט לוק כבן של אמן מהגילדה.
לא תועד עם מי הוא למד. לפני 1590 נסע לאיטליה ועבד לראשונה בפירנצה. פרנצ'סקו דה מדיצ'י, הדוכס הגדול מטוסקנה היה פטרונו. לאחר מכן הוא עבר לרומא שם היה פעיל כצייר ציורי פרסקו. הוא חזר לאנטוורפן שם הפך ללחבר בגילדת סנט לוק בשנים 1–1590.
זמן לא רב לאחר מכן התחתן עם סוזנה ואן מוקנבורץ', שהייתה נכדתו של אביו החורג של פיטר פול רובנס, יאן דה לנדמטר, ובן דודה של אמו. לזוג היו שני בנים, קורנליוס וילם, ובת אחת, סוזנה. אשתו נפטרה בשנת 1595 לאחר לידת בתם. מותה קרה בתקופה כלכלית קשה של ורהאכט, כאשר הוא מונה לדיאקון של הגילדה.
שנה לאחר מות אשתו הראשונה התחתן עם אסתר פמפי, שאחותה מריה התחתנה עם הצייר סבסטיאן פרנקס. לזוג נולד עוד בן ובת. אשתו השנייה נפטרה בשנת 1612. ורהאכט סבל עוד יותר עם מותם של ילדיו הראשונים: הבן הבכור קורנליוס בשנת 1614 ושל בתו סוזנה בשנת 1623.
ורהאכט היה חבר במועדון ויכוחים ונאומים - לשכת הרטוריקה המקומית, שהייתה קשורה לגילדת סנט לוק באנטוורפן, עבורה כתב קומדיה בשנת 1620.
הוא היה המורה הראשון של רובנס, שלמד איתו בסביבות 1592 במשך כשנתיים אך עזב מכיוון שהעניין שלו היה ציור היסטוריה ולא נוף. היו לו תלמידים רבים, ביניהם גם בנו וילם ואן הכט.
ורהאכט נפטר באנטוורפן בשנת 1631.
יצירתו

טוביאס ורהאכט התמחה בציורי נופים והפיק כמה גרסאות של ״מגדל בבל״. נופיו עקבו אחר הסגנון המסורתי של נופי עולם, אשר פותח במחצית הראשונה של המאה ה-16 על ידי יואכים פטיניר והגיע לשיאו עם פיטר ברויגל האב. הנופים מתארים הרים דמיוניים המאופיינים בפסגות סלעיות הנראות מנקודת מבט גבוהה וכוללות בדרך כלל סצנה דתית או מיתולוגית. נופים אלה כוללים לרוב כפרים ודמויות המתגמדות בסביבתן ומופיעות בדייקנות רבה.
עבודותיו דומות בסגנונן ל-12 הדפסים גדולים שפרסם המדפיס הירונימוס קוק לאחר עיצובם על ידי פיטר ברויגל האב, המכונים על ידי היסטוריוני האמנות כנופים הגדולים. העבודות המוקדמות ביותר של ורהאכט שומרות על סגנון ברור: תצורות הסלע התלולות והביזאריות והאווירה המוזרה כפי שצייר יואכים פטיניר, שנפטר עשרות שנים קודם, לפני שורהאכט החל ליצור את עבודותיו. ורהאכט מציין ביצירות אלה את המשכיות ההתפתחות של ציור הנוף במחצית השנייה של המאה השש עשרה. בשנות ה-1620 וה-1630 הוא צייר נופים פנורמיים באופק גבוה תוך שימוש בסכמה המסורתית עם שלושה צבעים. לפיכך הוא עדיין עבד במסורת הנוף הפנטסטית בתקופה שבה יאן ברויגל האב צייר נופי כפר מזדמנים, ותלמידו לשעבר רובנס מימש זאת בציור של כמה נופים יפים. נופיו של ורהאכט לא התעלמו לחלוטין מיצירתם של ג'וס דה מומפר וג'יליס ואן קונינקסלו, שהתפתחו לעבר גישה ריאליסטית יותר והוא אימץ כמה ממרכיבי הגישה החדשה שלהם.
הוא שיתף פעולה עם ציירים מקומיים אחרים כמו יאן ברויגל האב, פרנס פרנקן הצעיר, סבסטיאן פרנקס וג'יליס קוינט שצייר את הדמויות בציוריו. חלק מהנופים של ורהאכט הפכו להדפסים.
הערות שוליים

↑  שמות אלטרנטיביים: Tobias van Haecht, Tobias ver Haecht, Tobias Verhaage, Tobias Verhaeght
↑  Christine van Mulders. "Haecht, Willem van, II." Grove Art Online. Oxford Art Online. Oxford University Press. Web. 29 July 2014
1 2  Frans Jozef Peter Van den Branden, Geschiedenis der Antwerpsche schilderschool, Antwerpen, 1883, p. 384-389 (in Dutch)
1 2 3 4  Hans Devisscher. "Verhaecht, Tobias." Grove Art Online. Oxford Art Online. Oxford University Press. Web. 29 July 2014
↑  Marie-Anne Lescourret, Rubens: A Portrait, Ivan R. Dee, 21 May 2002
↑  Tobias Verhaecht at the Netherlands Institute for Art History (in Dutch)
↑  Tobias Verhaecht, Mountainous river landscape with travelers at Sotheby's
↑  Hans Devisscher, Het landschap, Vlaanderen. Jaargang 56 (2007), p. 230-234 (in Dutch)
| --- | --- |
בקרת זהויות :  BnF: cb14966539c (data)  BPN: 63708153  GND: 137354258  ISNI: 0000 0001 1578 7190  RKD: 80246  ULAN: 500003815  VIAF: 95703763   WorldCat (עם VIAF): 95703763 
טוביאס ורהאכט, נופים אלפיניים
טוביאס ורהאכט, נוף עם אדוניס וונוס,1600
טוביאס ורהאכט, נהר הררי וטיילים, תחילת המאה ה-17
חורבת צבון

| --- | --- |
אין תמונה חופשית
 היסטוריה
 תקופות:  תקופת הברזל 
 מיקום
 מדינה:  ישראל 
 קואורדינטות:  32°35′15″N 35°32′25″E﻿ / ﻿32.587392999385°N 35.540299415588°E﻿ / 32.587392999385; 35.540299415588
  (למפת עמק בית שאן מוגדלת) חורבת צבון(למפת עמק בית שאן רגילה) חורבת צבון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת צבון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת צבון
 
חורבת צבון (ח'רבת אם צבוני במקור) הוא אתר ארכאולוגי במורדות רמת כוכב הירדן שבדרום מזרח הגליל התחתון.
החורבה שוכנת כקילומטר ממערב לקיבוץ נווה אור, ולמרגלות הגן הלאומי כוכב הירדן.
גודל החורבה הוא כ-300 מטרים על 300 מטרים, ונמצאו בה חרסים, קברים ושרידי מבנים החל מהתקופה הישראלית.
בשנת 1982 אותרה בסמוך לחורבה אבן מצבה יהודית עם הכיתוב העברי: ”ישועה.. בן אב.. נוח נפ”, שהוצע להשלימה: "ישועה בן אברהם נוח נפש", כנוסח מצבות אחרות שנתגלו באזור.
באתר גם מספר אבני גזית, אבן מזוזה ושרידי פסיפס, שייתכן כי מקורם בבית כנסת שהתקיים במקום בתקופת התלמוד.
לקריאה נוספת

אריאל: כתב עת לידיעת ארץ-ישראל - בתי-כנסת קדומים בגליל ובגולן, גיליון 52, מאי 1987, עמ' 77.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
חדר עם נוף

| --- | --- |

עטיפת הספר
 מידע כללי
 מאת:  א.מ. פורסטר
 שפת המקור:  אנגלית
 סוגה:  רומן
 מקום התרחשות:  רומא, פירנצה, סארי 
 הוצאה
 תאריך הוצאה:  1908
 מספר עמודים:  223
 הוצאה בעברית
 הוצאה:  הוצאת אור עם
 תאריך:  1989
 תרגום:  אורית קפלן
 קישורים חיצוניים
 הספרייה הלאומית:  001085711
 
כריכת הספר של ההוצאה הראשונה
חדר עם נוף (באנגלית: A Room with a View) הוא רומן משנת 1908 שנכתב על ידי הסופר הבריטי א.מ. פורסטר.
עלילת הספר מתרחשת באנגליה האדוארדית ובאיטליה. עלילתו היא גם רומנטית וגם ביקורת על החברה האנגלית בתחילת המאה ה-20. ב-1985 עובד לספר סרט זוכה פרסים כשבתפקידים הראשיים משחקים: הלנה בונהם קרטר, ג'וליאן סאנדס ודניאל דיי-לואיס. הסרט שודר בארץ בשם "זיכרונות אהבה מפירנצה".
הספר תורגם לעברית על ידי אורית קפלן ויצא בהוצאת אור עם בשנת 1989.
עלילת הספר > חלק ראשון

החלק הראשון רומן מתרחש בפירנצה שבאיטליה ומתאר את הבלבול שחשה צעירה אנגליה בקשר לרגשותיה לגבר אנגלי השוהה באותו המלון שהיא שוהה בו. לוסי האניצ'רץ' מבקרת באיטליה עם בת דודתה ומשגיחתה השתלטנית, שרלוט בארטלט, והרומן פותח עם תלונותיהן על המלון, "הפנסיון ברטוליני". הדאגה העיקרית שלהן היא שלמרות ש"חדר עם נוף" הובטח לכל אחת מהן, במקום נוף חדריהם פונים לחצר. גבר בשם מר אמרסון מפריע ל"ויכוחן העצבני". הוא מציע להחליף חדרים איתו ועם בנו, ג'ורג', מכיוון שחדריהם פונים לעבר נהר ארנו. ההצעה מדהימה את מיס בארטלט מכיוון שההתנהגות הזאת נחשבת ללא מנומסת. בלי לתת ללוסי לדבר, מיס בארטלט מסרבת להצעה, היא מסתכלת על האמרסונים מלמעלה בגלל התנהגותם המוזרה והיא חוששת שאם היא תקבל את ההצעה היא תהיה מחויבת כלפיהם בצורה לא הולמת. אורח אחר בפנסיון, כומר אנגליקני בשם מר ביב, משכנע את הזוג לקבל את ההצעה ומבטיח למיס בארטלט שמר אמרסון רק התכוון לנהוג באדיבות. יום למחרת לוסי יוצאת לתור את פירנצה עם אורחת אחרת, מיס אלינור לאביש, אישה שכותבת רומנים אשר מראה ללוסי את רחובותיה האחוריים של פירנצה. היא לוקחת איתה את המדריך הגאוגרפי ומאבדת את לוסי בבזיליקת סנטה קרוצ'ה, שם לוסי פוגשת שוב באמרסונים. למרות שגינוניהם מביכים וזה ברור כי הם לא מקובלים חברתית על ידי האורחים האחרים, לוסי מחבבת אותם וממשיכה להתקל בהם בפירנצה. אחר צהריים אחד לוסי עדה לרצח בפירנצה. במקרה ג'ורג' אמרסון נמצא באזור והוא תופס אותה כאשר היא מתעלפת. בדרך חזרה למלון הם מקיימים שיחה אינטימית. אחרי זה לוסי מחליטה להתחמק מג'ורג', גם מפני שהיא מבולבלת בקשר לרגשותיה וגם כדי לרצות את בת דודתה המבוגרת- מיס בארטלט זהירה בקשר לאמרסונים המוזרים בעיקר לאחר שכומר אחר בשם מר איגר זורק הערה ש"מר אמרסון רצח את אשתו בעיני אלוהים". למרות זאת כאשר מר ביב מקיים מסיבה, מר איגר, האמרסונים, מיס לאביש, מיס בארטלט ולוסי האניצ'רץ' נוסעים לפיאסולה. לוסי וג'ורג' נפגשים בטעות על הר לבדם. ג'ורג' רואה את לוסי היפה בין כל הסיגליות, הוא לא יכול להשתלט על עצמו ומנשק אותה, אבל הם נתפסים על ידי מיס בארטלט הכועסת. לוסי מבטיחה למיס בארטלט שהיא לא תספר לאימה על ה"העלבה" שג'ורג' עלב בה מכיוון שמיס בארטלט מפחדת שיאשימו אותה. שתי הנשים עוזבות יום למחרת לרומא לפני שלוסי מספיקה להיפרד מג'ורג'.
עלילת הספר > חלק שני

ברומא לוסי מבלה עם ססיל וייז, אותו היא הכירה באנגליה. ססיל מציע ללוסי נישואין פעמיים באיטליה והיא מסרבת לשתי הפעמים. כאשר החלק השני מתחיל לוסי כבר חזרה לסארי שבאנגליה לבית משפחתה, ווינדי קורנר. ססיל שוב מציע לה נישואין בווינדי קורנר והפעם היא מסכימה. ססיל הוא לונדוני נעלה ומתוחכם אשר ראוי מבחינת סוג ומעמד, למרות שהוא בז לחברה כפרית. ססיל מוצג גם בצורה קומית מכיוון שהוא סנוב ויומרני.
הכומר המקומי, מר ביב, מצהיר שדיירים חדשים שכרו את הקוטג' הפנוי באזור. הדיירים החדשים מתבררים כאמרסונים אשר שמעו על הקוטג' הפנוי מפי ססיל בפגישה מקרית. ססיל מספר להם על הקוטג' על מנת להתנקם בבעל הקוטג' אותו הוא רואה כסנוב. אחיה של לוסי, פרד, מתיידד עם ג'ורג' ומזמין אותו לשחק טניס אחר צהריים אחד ביום ראשון. למרות שלוסי נחרדת כאשר היא מבינה שהיא תצטרך להתמודד עם ג'ורג' וססיל ביחד (גם ססיל הוזמן לבוא באותו יום ראשון) היא מחליטה לנהוג בחינניות. ססיל מעצבן את כולם כאשר הוא קורא בקול מרומן רומנטי קליל שכלולה בו סצנה אשר מזכירה בצורה חשודה את הרגע שבו ג'ורג' נישק את לוסי בפירנצה. ג'ורג' תופס את לוסי לבד בגינה ומנשק אותה שוב. לוסי מבינה שהרומן נכתב על ידי מיס לאביש (אותה סופרת שהתגוררה איתם במלון בפירנצה) ומסיקה ששרלוט בטח סיפרה לה על הנשיקה.
לוסי כועסת על שרלוט מכיוון שגילתה את סודה, ומכריחה אותה לצפות כאשר היא אומרת לג'ורג' ללכת ולא לחזור לעולם. ג'ורג' מתווכח איתה ואומר לה שססיל רואה אותה רק בתור "אובייקט למדף" והוא לעולם לא יאהב אותה מספיק על מנת להבטיח את עצמאותה, בזמן שג'ורג' אוהב אותה בגלל מי שהיא. לוסי מתרגשת אך נשארת נחושה בדעתה. מאוחר יותר באותו ערב, לאחר שססיל שוב סירב בצורה חצופה לשחק טניס, לוסי מפרה את האירוסין. היא מחליטה להימלט ליוון עם מכרים שהיא הכירה בפירנצה, אבל כשהיא עומדת לעזוב היא פוגשת במר אמרסון. מר אמרסון לא מודע לעובדה שלוסי הפרה את האירוסין עם ססיל, ולוסי לא יכולה לשקר לאיש הזקן. מר אמרסון מכריח את לוסי להודות בקול כי היא הייתה מאוהבת כל הזמן בבנו ג'ורג'.
הרומן מסתיים בפירנצה, לשם ג'ורג' ולוסי ברחו בלי הסכמתה של אימה. למרות שלוסי התרחקה מווינדי קורנר, אולי לתמיד, הספר מסתיים בצורה רומנטית, עם הבטחה לחיים אוהבים ומשותפים לה ולג'ורג'.
נושאים עיקריים

הנושאים העיקריים ברומן כוללים מיניות מדוכאת, חופש מהמוסד הדתי, התבגרות ואהבת אמת. הרומן כתוב בגוף שלישי למרות שמספר פסקאות נראים דרך עיניה של דמות מסוימת.
חדר עם נוף הוא הרומן הרומנטי והאופטימי ביותר של פורסטר. פורסטר משתמש בהרבה מסימני ההיכר שלו, כולל ניגוד בין דמויות שטוחות ועגולות. הדמויות העגולות הן אלה שהרעיונות שלהן והאני העצמי שלהן משתנה או מתפתח במהלך הספר, בזמן שהדמויות השטוחות נשארות קבועות, מוכרות ורוב הזמן קומיות.
הספר פורסם ב-1908 והוא מציג בעיות חברתיות ופוליטיות רבות בתחילת המאה ה-20 של התרבות האדוארדית. נבחנים הבדלים בוטים בין חשיבה שמרנית לחשיבה רדיקלית.
לוסי מציגה את החברה הצעירה שקל להשפיע עליה באותה תקופה, מתי שזכות הבחירה לנשים התחילה להתקבל. פורסטר, מפגין את התקוות שלו לחברה, ומסיים את הספר כאשר לוסי בחרה בדרך משלה, חיים חופשיים עם הגבר שהיא אוהבת בניגוד לחיים עם גבר הנחשב "ראוי" יותר.
בנוסף פורסטר מציג את ההבדלים הסימבוליים בין איטליה לאנגליה. פורסטר הפך את איטליה לאידיאלית מכיוון שיש בה חופשיות והתבטאות מינית. איטליה מבטיחה טריות, תשוקה טבעית אשר עוררה באותה תקופה בהרבה בריטים רצון לעזוב את החברה האנגלית הלוחצת. בזמן שלוסי באיטליה, השקפת העולם שלה משתנה בצורה דרמטית, וסצנות כמו הרצח בפירנצה פותחות את עיניה לעולם מעבר לחייה המוגנים בווינדי קורנר.
עיבודים לקולנוע ולטלוויזיה

מרצ'נט ואייבורי הפיקו סרט נושא פרסים מ-1985 אשר בוים על ידי ג'יימס אייבורי ומשחקים בו מגי סמית' בתור שרלוט בארטלט, הלנה בונהם קרטר בתור לוסי האניצ'ארץ', ג'ודי דנץ' בתור אלינור לאביש, דנהולם אליוט בתור מר אמרסון, ג'וליאן סאנדס בתור ג'ורג' אמרסון, דניאל דיי-לואיס בתור ססיל וויז וסיימון קאלו בתור מר ביב. בישראל הוקרן הסרט בשם "זיכרונות אהבה מפירנצה".
ב-2006 הודיע אנדרו דייוויס כי הוא מתכוון לעבד את הספר לטלוויזיה עבור ערוץ ITV1. הסרט "חדר עם נוף" שודר בפעם הראשונה ב-ITV1 בנובמבר 2007. שיחקו בו השחקנים, אב ובן, טימותי ורייף ספאל, בתפקיד מר אמרסון ובנו. עוד שיחקו בסרט איליין קאסידי בתפקיד לוסי, סופי תומפסון בתפקיד שרלוט ולורנס פוקס בתפקיד ססיל וייז.